Linked open government data analytics
Authors: Καλαμπόκης Ευάγγελος 
Published: September 2021

Ο δημόσιος τομέας παράγει, συλλέγει, συντηρεί και διανέμει πληθώρα δεδομένων. Είναι κοινά αποδεκτή η δυναμική της αξιοποίησης των κυβερνητικών δεδομένων για την ενίσχυση, μεταξύ άλλων, της οικονομικής δραστηριότητας, της καινοτομίας, και της διαφάνειας στην δημόσια διοίκηση.Το 2009, ανταποκρινόμενες στην πρόσκληση του Sir Tim Berners-Lee, εφευρέτη του παγκόσμιου ιστού, οι κυβερνήσεις σε όλο τον κόσμο άρχισαν να διαθέτουν μαζικά τα δεδομένα τους χρησιμοποιώντας ανοικτές άδειες και τεχνικές μορφοποιήσεις που διευκολύνουν την επαναχρησιμοποίηση. ́Ιδρυσαν πύλες Ανοικτών Κυβερνητικών Δεδομένων (ΑΚΔ) οι οποίες λειτουργούν ως μοναδικό σημείο πρόσβασης για κυβερνητικά δεδομένα.Το επίκεντρο αυτής της διατριβής είναι το κίνημα των ΑΚΔ και η συμβολή του στην υλοποίηση της δυναμικής των κυβερνητικών δεδομένων. Προς το σκοπό αυτό, μελετούμε τα ΑΚΔ με μία ολιστική προσέγγιση, λαμβάνοντας υπόψη την οπτική τόσο των παρόχων όσο και των καταναλωτών.Οι πρωτοβουλίες που παρέχουν ΑΚΔ αποτελούν μέρος του δημόσιου τομέα και συνεπώς κληρονομούν ελλείψεις που προέρχονται από την αποκεντρωμένη οργανωτική δομή του δημοσίου, η οποία περιλαμβάνει πολλαπλά επίπεδα διοίκησης και λειτουργικές περιοχές. Επιπλέον, οι τεχνολογικές μορφοποιήσεις και η δομή των δεδομένων που παρέχονται μέσω των διαδικτυακών πυλών ΑΚΔ επηρεάζουν την αξιοποίηση των δεδομένων. Τα συνδεδεμένα δεδομένα (linked data) έχουν από νωρίς προταθεί ως το πιο προηγμένο τεχνολογικό παράδειγμα για το «άνοιγμα» των δεδομένων στον Ιστό. Επίσης, συγκεντρωτικά στατιστικά (π.χ. οικονομικοί και κοινωνικοί δείκτες) τα οποία δομούνται ως πολυ-διάστατοι κύβοι αποτελούν ένα σημαντικό μέρος των ΑΚΔ.Από την άλλη πλευρά, οι καταναλωτές αντιλαμβάνονται τα ΑΚΔ ως ένα μικρό κλάσμα από τις τεράστιες ποσότητες δεδομένων που παράγονται και διατίθενται καθημερινά στον ιστό από διάφορες πηγές όπως τα μέσα κοινωνικής δικτύωσης, τα ερευνητικά ιδρύματα, και τα μέσα ενημέρωσης. Αυτά τα δεδομένα παρέχονται με διαφορετικές τεχνολογικές μορφοποιήσεις και κάποιες φορές με ποικίλους περιορισμούς πρόσβασης. Σε αυτή τη νέα πραγματικότητα, η σύνδεση των ΑΚΔ με άλλα δεδομένα του Ιστού είναι απαραίτητη για την ικανοποίηση των αναγκών των καταναλωτών. Επίσης, θεωρούμε ότι η αξιοποίηση των ΑΚΔ θα πρέπει να κεφαλαιοποίηση το παράδειγμα της αναλυτικής δεδομένων (data analytics), το οποίο έχει ήδη επιτρέψει σε οργανισμούς να αξιοποιήσουν τα δικά τους δεδομένα σε ποικίλες περιοχές όπως στην επιχειρηματική ευφυΐα.Μέσα σε αυτήν την διαμόρφωση του προβλήματος στην παρούσα διατριβή διερευνούμε (α) την παροχή, (β) την ολοκλήρωση, και (γ) την αξιοποίηση με αναλυτική δεδομένων των ΑΚΔ και προτείνουμε συγκεκριμένες λύσεις που περιλαμβάνουν θεωρητικά μοντέλα, αρχιτεκτονικές, και εργαλεία λογισμικού, τα οποία συμβάλουν προς την πραγματοποίηση της πλήρης προοπτικής των κυβερνητικών δεδομένων. Οι προτεινόμενες λύσεις αξιολογούνται σε σενάρια που περιλαμβάνουν σύνολα δεδομένα από ΑΚΔ πύλες, μέσα κοινω- νικής δικτύωσης, ερευνητικά πειράματα, κλπ. Καθώς το κίνημα των ΑΚΔ αναδύθηκε μόλις πρόσφατα βασίζουμε την ανάλυση μας σε παραδοσιακά θεωρητικά μοντέλα της ηλεκτρονικής διακυβέρνησης.